বলা অত্যাবশ্যক যে, মদিনা শহরটি মক্কার একেবারে বিপরীত দিকে অবস্থিত। সুসজ্জিত আলো ঝলমলে মদিনা নগরী, গগনচুম্বী সুনির্মিত দালানগুলো, বিলাসবহুল পাঁচতারকা হোটেলগুলোর ক্রমশ সাম্রাজ্য বিস্তার, ইতিহাসের অন্যতম সাক্ষী ওহুদ যুদ্ধের পাহাড়, প্রিয়নবি মুহাম্মদ (সাঃ)’র হিজরতের স্মৃতি বিজড়িত মসজিদে কুবা, মসজিদে নববী, হযরত ফাতেমা (রাঃ) ও নবি (সাঃ)’র দুধ মা হযরত হালিমা সাদিয়া (রাঃ) সহ নাম না জানা কত শত সাহাবীর অমলিন স্মৃতির সাক্ষর জান্নাতুল বাকি, ইফতারে সৌদিবাসীর অতি প্রিয় খাবার ‘মানদী’, শান্ত অতিথিপরায়ণ মদিনাবাসীর আন্তরিকতা! সময়গুলো কি অদ্ভুত শিহরণে কেটে গেল এতটুকু টের পাইনি।